Aden
        
         (tidligere britisk protektorat)
Store norske leksikon,Historie,Verdens historie og samtidshistorie,Verdens historie
Aden var et tidligere britisk protektorat og kronkoloni i det sørvestlige Arabia. Området er i dag en del av Jemen.
Protektoratet omfattet kronkolonien Aden og en del sjeikdømmer, sultanater, emirater med mer i kystlandet mellom Bab-el-Mandebstredet i vest og Oman i øst, blant annet hele Hadramaut. Området hadde et areal på cirka 290 000 kvadratkilometer med anslagsvis 800 000 innbyggere før det i november 1967 ble proklamert som Folkerepublikken Sør-Yemen.Kronkolonien Aden ble ervervet av det britiske Ostindiakompani i 1839 og fikk økt strategisk betydning etter åpningen av Suezkanalen i 1869. Kronkolonien ble administrert fra India til 1932, da området ble skilt ut som egen enhet, fra 1937 med status som kronkoloni. Også øyene Kamaran, Perim og Kuria Muria var med i Aden. Les mer i Store norske leksikon East India Company kolonialisme Jemens historie